ના એમ નથી. ઉધમપુરમાં આવેલા આ ગામમાં શાળા તો હતી. પરંતુ 2014માં આવેલા ભારે પૂરના કારણે આ વિદ્યાર્થીઓએ શાળા ગુમાવી દીધી. પૂરમાં તેમની શાળા ધ્વસ્ત થઈ ગઈ. શિક્ષકનું માનીએ તો 2014થી લઈને અત્યાર સુધી તંત્ર અને સરકાર સુધી અનેક રજૂઆતો કરી ચૂક્યા છીએ. જોકે આજ દિન સુધી એટલે કે 4-4 વર્ષ વિતી ગયા તેમ છતાં અહીં બાળકોના અભ્યાસ માટે કોઈ જ સુવિધા ઉભી નથી કરાઈ. મહત્વનું છે કે 2014થી લઈને અત્યાર સુધી કોઈપણ સરકારી અધિકારીએ આ મુદ્દે તપાસ કરવાની તસ્દી નથી લીધી.